Lal n tmɛalt: d asefru (44) asebtar 87, yettawi-d ɣef tmeṭṭut taǧǧalt iḥerzen nnif-is d tarwa-s, tamɛawent anda yella cɣel tger ifassen-is, aladɣa azeṭṭa (tamɛalt) tettɛawan tigad yeggaren izeḍwan akken ad tqewwet iman-is d warraw-is, ad ten-id-sker s temɛict n leḥlal, xas tɣelli tettnekkar ilmend-nsen. Akken i d-yewwi ɣef tmuɣli n tmetti ɣer tmeṭṭut yeǧǧlen, ttwalin-tt d akken d tin ara d-yasen s shala. Tettḥar ad imɣuren warraw-is akken ad rren fell-as ṭṭar.